Rey (Star Wars)

Rey Palpatine er en fiktiv rollefigur i Star Wars-sagen. Hun ble først introdusert i Star Wars: The Force Awakens som en fattig skraphandler.

Hun er født 15 år etter slaget ved Yavin, ABY, og ble forlatt av familien sin da hun var 5 år gammel på søppelplaneten Jakku. Hun bosatte seg i en ødelagt AT-AT, og lærte å skaffe seg mat ved å selge skrapdeler. Cirka 30 år etter slaget om Endor (Star Wars Episode VI: Jediridderen vender tilbake) redder hun droiden BB-8 fra en annen skraphandler. Etter hvert blir hun med den tidligere Stormtrooperen Finn i å overlevere BB-8 til motstandsbevegelsen, siden den inneholder viktige opplysninger om hvor Luke Skywalker befinner seg i eksil.

Rey ble spilt av den britiske skuespilleren Daisy Ridley, som var relativt ukjent da hun fikk rollen. Regissøren J. J. Abrams har sagt at det ligger en årsak bak det manglende etternavnet hennes. Ridley har sagt følgende om rollen sin: «Hun er fullstendig selvforsynt og gjør alt for seg selv, inntil hun møter [Finn], og eventyret begynner.» Birger Vestmo fra Filmpolitiet skrev: «Daisy Ridley er en helt fantastisk ny helt, som stilles overfor noen interessante utfordringer,» mens Peter Bradshaw fra The Guardian sammenlignet henne positivt med Keira Knightley.

Rollefiguren dukker også opp i videospillet Disney Infinity 3.0.

Referanser

Eksterne lenker 
 
 

Figurer i Star Wars